**ÁLTALÁNOS INDOKOLÁS:**

Rum Község Önkormányzatának Képviselő-testülete 2017-ben alkotta meg a jelenleg is hatályos rendeletét a hivatali munkaidőn kívüli és a hivatali helyiségen kívül történő házasságkötés engedélyezésének szabályairól, valamint az azokért fizetendő díjak mértékéről szóló önkormányzati rendeletét, melynek módosítására a következő javaslatokat tesszük:

A rendelet 1. §-a hivatali helyiségként a Béke u. 22. szám alatti épület nagytermét, hivatali helyiségen kívüli elsődleges helyszínként pedig a Béke u. 3. szám alatti Művelődési Házat jelöli meg. A Béke u. 22. szám alatti épület felújítása és belső átalakítása szükségessé teszi a hivatali helyiség újra szabályozását, ezzel együtt a hivatali helyiségen kívüli elsődleges helyszín rendeletből történő törlését.

Az At. 18.§ (1) bekezdése kimondja, hogy a települési önkormányzat térítésmentesen biztosítja a házasságkötésre alkalmas hivatali helyiséget, ezért ezt helyi rendeletben nem kell szabályozni. A rendelet tervezetben házasságkötésre alkalmas hivatali helyiségként került meghatározásra és így díjmentesen vehetik igénybe a párok: a Rum, Béke u. 3. szám alatti kisgalériát és az emeleti kiállítótermet.

Javasoljuk továbbá a hivatali munkaidőn túli, valamint a hivatali helyiségen kívüli házasságkötés díjának az emelését. A díjak tartalmazzák a személyi és tárgyi feltételek biztosítását.

**RÉSZLETES INDOKOLÁS:**

1. §. A hivatali helyiség megnevezését, hivatali helyiségen kívüli házasságkötés engedélyezését és a hivatali munkaidőt tartalmazza.
2. §: A hivatali munkaidőn túl és a hivatali helyiségen kívül fizetendő díjak összegét, az anyakönyvvezetőt megillető díjakat tartalmazza.
3. §: Hatályba léptető rendelkezést tartalmaz.